Хонг Мјунг Бо

Хонг Мјунг Бо (роден на 12 февруари 1969 година во Сеул) — јужнокорејски поранешен фудбалер, кој заедно со својот сонародник Ча Бум-Кун, често се смета за еден од најголемите азиски фудбалери досега. Хонг бил дел од корејската фудбалска репрезентација на четири Светски првенства, и со тоа станал првиот азиски играч на кој му успеало ова.

Тој ја започнал својата кариера во екипата на Поханг Стилерс со кој ги освоил корејската К-Лига во 1992, Корејскиот Лига Куп 1993, Корејскиот ФА Куп 1996 и Азискиот куп во 1997, по што се преселил во Јапонија. Таму настапувал за Белмаре Хиратсутака и Кашива Рејсол но никогаш неуспеал да ја освои Џеј Лигата. Единствениот трофеј додека настапувал во Јапонија го освоил во 1999 година триумфирајќи во Џеј Лига Купот. Својата играчка кариера Хонг ја завршил во 2004 година откако поминал две сезони во американскиот клуб Лос Анџелес Галакси.

Хонг е во моментов играчот со најголем број на настапи во репрезентативниот дрес со 136 одиграни натпревари.

Категорија:Јужнокорејски фудбалери
Категорија:Живи луѓе
Категорија:ФИФА 100
Категорија:Родени во 1969 година